Document ID: /roh_data/filtered/fineweb-2-filterrobots_roh.jsonl.gz/66028

Cas criminals datti ina massa en Grischun. Mintg’istorgia è unica e bleras valan la paina da vegnir chavadas ora e da vegnir reconstruidas e raquintadas: Pertge n’ha nagin udì ils sbratgs? Co è svanida l’arma dal delict? E co è quai pussaivel che il delinquent è sez ina victima? Tge èn ils motivs e tge stat suenter il delict sco tal? Questas dumondas sclereschan Anna Serarda Campell e Fabia Caduff en il podcast «True Crime Grischun».
-
#3 Cocain musical
1'606 fegls da notas che n'èn betg vegnids stampads per laschar tunar las cumposiziuns scrittas, mabain per laschar tunar las cassas. Las notas èn vegnidas tramessas per posta da pachets da lEcuador en Svizra. Il pachets cuntegnevan dentant dapli che mo melodias finas: numnadamain cocain.
En ina cuschina da cocain, installada en in'abitaziun da vacanzas a Laax, vulevan plirs umens extrair da lonn 1993 il cocain pur dals fegls. Profitar avess stuì in cartel da drogas sidamerican. Ma in agent secret ha midà listorgia.
La pli nova episoda da True Crime Grischun dat plinavant era ininvista en il problem da la criminalitad organisada en Svizra e mussa il cumbat da la directura da lUffizi federal da polizia (Fedpol) Nicoletta Della Valle cunter la mafia.
-
#2 Axel Sven Springer: In rapinament tranter famas e vardad
Il gimnasiast Axel Sven Springer svanescha ina notg or da sia stanza da l'internat al Lyceum Alpinum Zuoz. Tge è capità cun il biadi dal mogul da medias tudestgas Axel Springer? Quai na lessan betg mo savair sia famiglia, mabain er la polizia e las medias internaziunalas.
En questa istorgia, ch'è capitada il 1985, vai per vita e mort. In descendent prominent vegn rapinà – il pretsch da liberaziun èn 15'000'000 DM. Ma en las medias vegn mess en dumonda sch'i sa tracta propi d'in crim, ubain tuttina be d'in pluffer skerz.
I va per il gust da l'aventura, per grondaschia, per aviditad da daners e naìvitad cun ina gronda purziun energia criminala.
Fabia Caduff ed Anna Serarda Campell han retschertgà davart il cas.
-
#1 Ils morts da Martina
Il glindesdi da Pasca da l'onn 1974 èn vegnidas chattadas duas baras be pauc si dal guaud tranter Martina e Strada en Engiadina Bassa. Tgi era questa mamma cun ses figl? Il giuven era da viadi senza chalzers e la mamma aveva cun sai ina bulscha plain brevs. Ina scuverta trista ch'ha fatschentà tant la polizia sco er ils abitants e las abitantas da Martina. Avess ins pudì evitar quest'istorgia tragica? Tge connex ha la mort da questas duas persunas cun ils sbratgs d'agid ch'ins aveva udì in pèr emnas avant en il vitg?
En la Marella avain nus tschertgà fastizs da quests nunenconuschents e raquintain, pertge ch'i dat anc adina persunas che pensan mintga di vi da quest cas tragic.